สวัสดีค่ะ ดิฉันมีเรื่องจะรบกวนสอบถาม ดิฉันมีอาการแสบๆร้อนๆแถวบริเวณง่ามขาหนีบใกล้บริเวณกับอวัยวะเพศ ตรงที่เป็นร่องหนีบข้างอวัยวะเพศค่ะ เริ่มมีอาการนิดๆตั้งแต่เช้า แต่ยังไม่รู้สึกอะไร พอตกกลางคืนได้มีอาการหนักขึ้น เลยทำการอาบน้ำเช็ดถูตามปกติ พอกำลังจะนอนมีอาการแสบร้อนรุนแรงขึ้นถึงขั้นนอนไม่ได้ ต้องหาอะไรมาทาตลอด โลชั่น วาสลีน หรือ ออยต่างๆ แต่ช่วยได้แค่แปบเดียวไม่ถึงชั่วโมง ต้องจัดท่านอนดีๆเพื่อที่จะไม่ได้เสียดสีกัน แต่ก็แสบร้อนจนถึงขั้นไม่ไหว นอนไม่หลับ เลยลองเอากระจกสำรวจดู พบว่าไม่มีอะไรผิดปกติมากนัก แต่แสบจนนอนไม่ได้เลยค่ะ อาการแบบนี้คืออะไรเหรอคะ? ดิฉันไม่เคยเป็นมาก่อนเลย แต่ตัวดิฉันมีน้ำหนักค่อนข้างเยอะแต่ไม่เคยมีปัญหานี้เลยค่ะ รบกวนด้วยนะคะ
สวัสดีค่ะ @อาการแสบร้อนที่ง่ามขาอาจเกิดได้จากหลายสาเหตุ เช่น ผื่นแพ้สัมผัส การติดเชื้อรา การติดเชื้อไวรัสเริม เป็นต้น @จากที่ เล่ามาว่าได้พยายามดูแลตนเองเบื้องต้นแล้วไม่ดีขึ้น แนะนำให้ ไปพบแพทย์เพื่อตรวจวินิจฉัยโรคและรับการรักษาอย่างเหมาะสมค่ะ